fi fi fi fi en en fi fi fi fi fi fi fi fi fi fi da fi en fi fi it fi fi fi fi fi fi fi da en fi fi fi fi fi fi fi fi fi fi da fi fi fi fi fi fi da fi ceb fi fi fi fi fi fi fi fi it fi fi fi fi fi fi fi fi fi da sl fi fi fi fi fi fi da fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi da en fi fi fi fi fi da fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi es fi fi fi fi fi fi fi fi fi fi fi fi fi en fi fi ceb fi fi fi fi fi en en fi es en fi en en
Itse tykkään lukea blogeista erilaisia kuukauden suosikit tms. postauksia, koska niistä voi saada hyviä vinkkejä. Nykypäivänä blogit ovat hyvä mainospaikka, vaikka bloggaaja ei mainoksesta saisikaan yhtään rahaa. Ennen esimerkiksi meikkejä tai hyvää palvelua kehuttiin ja suositeltiin kaverille. Varmasti nykyäänkin tehdään niin, mutta sen lisäksi tuotteita suositellaan myös netissä. Oon ainakin itse ostanut monta kertaa tuotetta, jota joku bloggaaja on kehunut. Siksi tämä postaus ja yritän laittaa näihin aina mahdollisimman erilaisia juttuja, vaikka kaikki ei tuotteita olekaan. En tiedä löytyykö multa ihan joka kuukaudelle suosikkeja, mutta tässä ainakin tammikuun suosikit. :)
Loreal Paris Skin Perfection kosteuttava päivävoide. Syyskuun Livboxissa oli tämä päivävoide ja ihastuin tähän ihan täysin. Sen lisäksi, että voide on ihanan väristä ja tuoksuista sekä kosteuttaa hyvin ihon, niin tää purkki on myös ihanan pirteän värinen. :D Mulla on talvisin todella kuiva iho ainakin kasvoista, sillä yleensä mun iho vaan hilseilee, eikä siihen auta mitkään rasvat tai kuorinnat. Täytyy kyllä myöntää, että tämän päivävoiteen käytön jälkeen mun iho kyllä ei ole läheskään niin kuiva kuin mitä se yleensä on. :)
Katy Perry Royal revolution hajuvesi. Tästä hajuvedestä tuli myös näytekappale syyskuun Livboxissa ja ihastuin heti! Oon yleensä tosi laiska ostamaan mitään uusia hajuvesiä, kun niiden kokeileminen on niin pitkäveteistä ja tuntuu, ettei oikeanlaista tuoksua löydy. Tämä onneksi tuli sitten kotiin asti postissa ja Timo sitten osti tän mulle synttärilahjaksi, kun olin ensin kuluttanut tämän näytekappaleen.
Milestone baby cards. Blogeissa olin joskus törmännyt näihin vauvakortteihin ja ajattelin, että onpas kivoja. Näiden ideana on siis, että kun vauva oppii jotain uutta tai on esimerkiksi kahdeksan viikon ikäinen, niin otetaan kortti, asetetaan kortti vauvan viereen ja otetaan kuva. Kortteja on 30 ja suurinpaan osaan voi laittaa päivämäärän. Pyysin nämä kortit itse joululahjaksi ja tämä on kyllä hyvä lahjavinkki vastasyntyneen vanhemmille tai vaikka vauvakutsuille.
Facebook -kirpputorit. Oikeasti oon niin innoissani erilaisista facebook -kirppareista! Oon tilannu erityisesti pojalle kaikkea kivaa. Netissä olevissa kirpputoreissa on se hyvä puoli, että voi metsästää tietynlaisia vaatteita. Itse tykkään mm. Lindexin, H&m:n ja Kappahlin lastenvaatteista, niin oon sitten liittynyt näitä merkkejä myyviin kirpputoreihin. Käyn toki myös normaaleilla kirpputoreilla kiertelemässä, mutta sieltä ei aina löydy välttämättä mitään. Facekirppareissa on kyllä se huono puoli, että hinnat ovat korkeammalla kuin tavallisissa kirpputoreissa, koska postimaksut maksaa. Kun tavallisilla kirpputoreilla bodyn hinnat ovat 1-3 €, niin facebook -kirpputorilla maksat 4-6 €. Nämä kuvassa olevat vaatteet olen ostanut facebook-kirpputorilta.
Natusan -käsirasva. Talvisin mulla kuivaa myös kädet hirmu nopeaa joten käsirasva matkaa mulla aina laukussa ja kotonakin rasvailen tosi usein. Tämä on koostumukseltaan ihanaa ja auttaa kyllä kuiviin käsiin. Lisäksi tykkään tämän tuoksusta! Tämä tuoksuu kyllä aika voimakkaalle joten jos on hirveän herkkä tuoksuille tai ei muuten vaan pidä voimakkaista tuoksuista, niin tätä ei kannata sitten valita kaupan hyllyltä. :)
Prinssi Jusuf - Prinssille morsian. Aivan mahtava biisi, jota oon kuunnellu tässä tammikuun aikana paljon ja jammaillu. ;D
Category: kuukauden suosikit, musiikki, suosikit
Koska rakastan suklaata, niin Rocky road on ehdottomasti yksi mun lemppariherkuista! Oikeasti voisin syödä näitä vaikka kuinka paljon! Ja näitä on myös todella helppo tehdä. Täytteet voi valita oman maun mukaan ja tässä ois resepti yhdestä vaihtoehdosta.
Rocky road (pellillinen n. 30 palaa)
100 g pieniä Haribon vaahtokarkkeja
1111 . Lisää pellille riisimurot, pienet vaahtokarkit sekä pienemmäksi pilkotut Cashew pähkinät.
2222 . Sulata suklaa, levitä suklaa pellille ja sekoita täytteen kanssa hyvin.
3. Anna jähmettyä ja leikkaa sen jälkeen suklaa sopiviksi paloiksi.
tiistai 27. tammikuuta 2015
Jenni Vartiainen - Minä sinua vaan
niin minä sinua vaan
Vaik leipä loppuis vesikin,
Pienen vauvan kanssa välillä myös äiti tarvitsee omaa aikaa. Itse harvoin lähden minnekään kotoa, mutta pienetkin hetket ovat tärkeitä kuten välipalan nauttiminen rauhassa kera H&M:n uuden kuvaston. Päiväuniajat ovat myös tehokkaassa käytössä, sillä silloin teen muun muassa kotitöitä tai kirjoittelen blogipäivityksiä luonnoksiin. Välillä on vaan haastavaa saada tehtyä nämä päivitykset loppuun. ;D Aina vauva ei nimittäin nukukaan sitä totuttua kolmea tuntia vaan päikkärit voivat olla myös tunnin mittaiset. Timon tullessa töistä yleensä Timo on pojan kanssa, koska hänelle on työpäivän aikana ehtinyt tulla jo ikävä poikaa. ;D Sillon mä saan tehdä päivän aikana kesken jääneitä asioita kuten ruoan valmiiksi tms. :) Ei tää vauva-arki kuitenkaan ole työlästä tai haastavaa. Se on vain erilaista ja ajankäyttö täytyy suunnitella uusiksi ja käyttää kaikki aika hyödyksi. Jos väsyttää, niin sitten mennään nukkumaan päikkärit samaan aikaan, kun vauva nukkuu (ja malttaa jättää selaamatta ne facebookit ja uusimmat blogipäivitykset!). Yritän kuitenkin nauttia ja ottaa kaiken irti tästä ajasta, sillä lapset ovat vauvoja vain hetken. :)
lauantai 24. tammikuuta 2015
Paita - Kirpputori/Bik Bok | Legginssit - H&M | Kengät - Nahkapaikka
Hei! Tulin teille esittelemään vähän rennomman asun. Tämä paita on yksi kirpputorilöydöistäni muutaman kuukauden takaa, ja paita maksoi vain 4€. Paita oli oikeastaan ihan uuden näköinen ja alunperin se oli ostettu Bik Bokista. En mä niin hirveästi selfie -kuvia ota, mutta itse paita oli kivan rento ja mukava päällä.
Hyvin mahdollista, että mun tyylini tulee muuttumaan tässä lähiaikoina tai ainakin melkein mun kaikki vaatteet lähtee kirpputorille ja tarkoitus olisi pikku hiljaa ostella uusia. Näissä kuvissa on kulunut n. kuukausi synnytyksestä. Vaikka kaikki kilot onkin lähtenyt, mitä raskaudessa tuli, niin en voi sanoa olevani mitenkään timmissä kunnossa tai alkuperäisissä mitoissani. En tosin ollut ennen raskauttakaan kovin timmissä kunnossa, muttaa... :D En ole kuitenkaan kriittinen itseäni kohtaan ja voin sanoa, että esimerkiksi raskausaikana jopa itsetuntoni parani vielä entisestään, kun kerrankin sai olla muotoja "luvan kanssa". Tykkäsin pitää tyköistuvia vaatteita, jotta mahani näkyi. Juuri ennen raskautta aloittelin laihdutusta, jota jatkan sitten tässä pikku hiljaa terveellisellä ruokavaliolla ja liikunnalla oman jaksamisen mukaan. Hassua, että ennen sitä on laihduttanut sen takia, koska ei ole hyväksynyt kroppaansa tällaisena. Tällä hetkellä kuitenkin haluan laihduttaa siksi, että voisin elää terveellisempää elämää. Hyväksyn itseni myös tällaisena ja jotenkin vapauttavaa sanoa se myös ääneen (tai no kirjoittaa).
Category: ajatuksia, asut, kirpputori, muoti
torstai 22. tammikuuta 2015
Oon ite niin ihastunu tähän kanawokki -reseptiin, että ajattelin jakaa sen tänne teille. Sen lisäksi, että tämä on todella hyvää myös mieheni mielestä, niin tämä on myös ihan älyttömän helppo resepti! Tällä hetkellä tätä syödään meillä tosi usein. Alkuperäisen reseptin löysin täältä ja olen muokannut siitä omanlaisen. Lisäämällä kermaa tämä mun versioni on mm. vähän enemmän kastikemaisempi. Silti olen nimennyt tämän wokiksi. ;D
300 g broilerin fileesuikaleita (marinoituja tai naturelleja)
1 rasia salaattijuustoa (fetaa)
(tästä tulee n. 3 henkilölle)
1. Laita riisi kiehumaan
2. Valmista wokvihannekset pannulla
3. Kypsennä broilerin fileesuikaleet
4. Lisää broileriin mausteet jos ei ole marinoitu
5. Yhdistä broileri ja wokvihannekset
6. Lisää kerma, salaattijuusto (itse rakastan valkosipulia, niin käytän kuvassa näkyvää versiota) ja soijakastike + mausteet mielesi mukaan
sunnuntai 18. tammikuuta 2015
Tuossa yks päivä kävin kampaajalla värjäyttämässä hiuksiani elämäni ensimmäistä kertaa. Olen siis käynyt aikaisemminkin leikkauttamassa hiuksiani ammattilaisella, mutta värjäyksen oon suorittanu aina kotona kaupan väreillä. Nyt halusin kuitenkin testata ammattilaisen kädenjälkeä värjäyksessä sekä nauttia kampaamon hemmotteluista.♥ Mulla nyt ei ole kunnon kuvia, millaiset hiukset olivat ennen, mutta tässä postauksessa, jossa esittelen uuden takkini, on vielä vanha tukka. Vaaleat hiukset kera juurikasvun.
Pohdin kauan ja selailin nettisivuja, että minne parturi-kampaamoon täällä Seinäjoella menisin. Olin käynyt kerran kuumakivihieronnassa Hair & Beauty Spa:ssa ja tykännyt sitten heidän facebook-sivuistaan. Sattumalta huomasin facebookista, että heidän yksi työntekijänsä oli palannut juuri äitiyslomalta ja hänelle varatut väri- ja leikkauspaketit oli -20% alennuksella. (Tämä alennus on muuten voimassa tammikuussa 2015 tehtyihin ajanvarauksiin) Tämän lisäksi kaupan päälle sai kulmien muotoilun. Ei tarvinnu kahteen kertaan miettiä, että mihin parturiin sitten menisin.
Kampaamokäynti oli kyllä mieluinen. Hair & Beauty Spa:ssa oli rento tunnelma musiikin soidessa taustalla ja työntekijä oli oikein mukava, luotu asiakaspalvelijaksi. Tilat olivat myös ihanan viihtyisät. Tykkäsin myös erityisesti siitä, kun väriä pestessä sai istua tuolilla, josta sai hieronnan päälle.♥ Hiuksieni muutos ei ollut kovin radikaali. Halusin liukuvärjäyksen ja hiusten tasoituksen. Alunperin ajattelin tummempaa sävyä tyveen, mutta koska mun oikea hiusväri on semmonen maantienharmaa, tämä väri, minkä kampaaja valitsi, on paljon luonnollisempi. Näin ollen myöskään juurikasvu ei tule näkymään kovin äkkiä, kun tyven väri vastaa aikalailla omaa luonnollista hiusväriä. Latvoihin jätettiin se väri, mikä mulla hiuksissa sillä hetkellä oli. Olin kyllästynyt pelkästään yksivärisiin hiuksiin ja tämä toi kyllä kivaa piristystä. Voin lämpimästi kyllä suositella Hair & Beauty Spa:n palveluita muillekin. Tarjolla on parturi-kampaamon lisäksi esimerkiksi kosmetologin palveluja ja hierontaa. Postausta ei ole muuten toteutettu kyseisen yrityksen kanssa yhteistyönä vaan halusin kehua saamaani hyvää palvelua. :)
Mitä mieltä ootte uusista hiuksistani? :)
perjantai 16. tammikuuta 2015
Oon nähny näitä postauksia monissa blogeissa ja ajattelin tähän blogin alkuun tehdä oman version tästä. Tässä on siis tämän hetken elämäni tärkeitä asioita tai mitä nyt noista kirjaimista tuli ensimmäisenä mieleen. Joitain kirjaimia sai kyllä miettiä kauan, mutta kyllä nää sit pikku hiljaa muotoutu. Kuvina oon käyttänyt viime vuodelta kuvaamiani kuvia, joita oon julkaissu edellisessä blogissani.
Aikaiset aamut - Rakastan aikaisia aamuja. Oikeasti olen aamuvirkku, jos vaan saan nukkua yön hyvin. Mikäs sen parempaa kuin aloittaa päivä aikaisin aamulla, niin päiväkin tuntuu paljon pidemmältä! Tällä hetkellä käytännössä mun elämämässä ei toteudu nämä aikaiset aamut, joten rytminmuutos olisi paikallaan. ;)
Banoffee - Yks mun tämän hetkisistä lempikakuista. Digestive -keksiä, voita, kondensoitua ja karamellisoitua maitoa (eli kinuskia), banaania ja kermaa.
Canon eos 1100D - Mun kamera. Oon aina tykänny valokuvauksesta, mutta jotenkin rakastuin siihen enemmän kun ostin tän kameran vuonna 2011.
Dialogi - Itse tykkään keskustella ihmisten kanssa syvällisiä ja vaihtaa ajatuksia. Ihastuin Timossa mm. siihen, ettei hän vastannut mulle pelkästään "ok" tai "ihan hyvää" vaan aina tuli pidempiä vastauksia. Tämä helpotti tutustumista huomattavasti, kun molemmat oltiin avoimia, eikä keskustelu ollut pinnallista. Nykyäänkin keskustellaan paljon elämän asioista ja näistä keskusteluista nautin!
Epäjärjestys - En voi sietää epäjärjestystä. Kaikilla tavaroilla on oma paikkansa ja oon tosi järjestelmällinen ihminen. Tätä kuvaa mm. hyvin se, että tiskikoneeseen täytyy laittaa astiat juuri oikeille ja samoille paikoille ja pyykkitelineeseen täytyy laittaa pyykit kuivumaan tiettyyn järjestykseen. ;)
Fazerin suklaat - No siis, mikään ei vaan voita Fazerin hasselpähkinäsuklaata! Kinder maxit tulee hyvänä kakkosena. ;)
Google - kovassa käytössä erityisesti kännykällä, kun oon jossain reissun päällä. Näpyttelen mm. googleen jonkun kaupan aukioloaikoja ja tarkistelen ties mitä muita tietoja. Helppoa ja nopeaa tää nykyaika!
Huumori - Ilman huumoria ei pärjää elämässä. Joskus pitäis vaan löysentää vielä enemmän niitä ruuveja päästä, eikä ottaa kaikkea liian vakavasti. :)
Inspiraatio - Inspiroidun mm. kauniista kuvista, kauniista vaatteista, kauniista sisustuksesta, mietelauseista. Inspiraatiota haen esimerkiksi Pinterestistä ja blogeista.
Jeesus - Uskoni Jeesukseen on tärkeintä, mitä elämässäni on. Hän luo elämälleni pohjan ja tulevaisuudelleni toivon.
Kylpylä - Käydään mieheni Timon kanssa muutaman kerran vuodessa aina jossain kylpylässä rentoutumassa. Yksi yö hotellissa, kylpyläosaston vapaa käyttö, sauna ja hotelliaamiainen♥ Vaasassa sijaitseva Tropiclandia on ihan lemppari.
Lumia 520 - Mun puhelin. Pitkään olin ilman älypuhelinta ja tämän sain perheeltäni valmistujaislahjaksi. On yllättävän hyvin kestäny, enkä ole kertaakaan tiputtanut! Ei nyt mikään paras älypuhelin, mutta semmonen perusmalli ja mun käyttöön sopiva. :)
Musiikki - Tätä ilman en voisi elää. Kuuntelen paljon musiikkia cd-soittimella, mp3-soittimella lenkillä ollessani, spotifysta sekä tietokoneelta että puhelimesta. Radio on myös päällä usein keittiössä ruokaa laittaessani sekä autossa. Tämän lisäksi itse laulan, soitan pianoa ja laulan mm. kuorossa.
Nukkamatot - Rakastan erilaisia nukkamattoja! Meillä on joka huoneessa nukkamatot paitsi keittiössä ja eteisessä. :D
Onnellisuus - Syntyy pienistä asioista. Elämä ei todellakaan aina ole ruusuilla tanssimista, mutta vastoinkäymistenkin keskellä voi löytää elämästä hyviä asioita, joista olla kiitollinen ja onnellinen. Tähän ainakin itse pyrin.
Perhe - Totta kai perhe on iso osa mun elämää. Oma perhe; mies ja poitsu. Lapsuuden perhe; äiti, isä, isoveli ja pikkuveli. Näiden lisäksi perheeseen on tullut isoveljen vaimo ja pikkuveljen tyttöystävä.♥
Que va a ser - Fran Perean biisi, jota oon laulanu bändin kanssa lukiossa. Opiskelin lukiossa pari kurssia espanjaa ja ihastuin siihen kieleen. Osittain tähän innoitti myös tv:ssä pyörivä Serranon perhe -sarja.♥
Riviera Maison - maalaisromanttista sisustusta, astiastoja, huonekaluja ym. Nää on kyllä niin kalliita, etten malta ostaa näitä. ;D Oon saanu lahjaks muutaman näiden tuotteista.
Solu - Meillä on seurakunnassa pienryhmätoimintaa eli solut. Kokoonnumme kerran viikossa tyttöporukalla. Tää on kyl elämässäni todella tärkeä henkireikä ja ihaniin ihmisiin oon saanu tutustua.♥
Timo - Elämäni mies. Ollaan seurusteltu reilu 8 vuotta.♥
Uusi päivä - Seurataan Timon kanssa Uusi päivä tv-sarjaa. Ihan huippu! :D
Valkoinen - Lempiväri sisustuksessa erityisesti huonekaluissa. Ruskealla ja beigellä sitten sisustan esim. tekstiileissä.
Wok - oon ihastunu yhteen helppoon, nopeaan ja herkulliseen kanawok -reseptiin, jonka ajattelin jakaa jossain vaiheessa täällä blogin puolella.
Xylitoli - Mulla oli ennen hirveä purkkariippuvuus. Saatoin koulussa jauhaa puolipäivää samaa purkkaa ja ruokailun jälkeen vaihdoin uuteen... Enää en syö edes päivittäin purkkaa, mut silloin tällöin. :D
Yle X - Ylivoimaisesti lemppariradiokanava! Lemppariohjelma sieltä taas on iltapäivän Jälkkä.
Zzzzz... - Tykkään nukkumisesta ja tarvin öisin aika paljon unta. Ennen kärsin paljon univaikeuksista, etten saanu nukuttua vaikka ois kuinka väsyttäny. Nää oli kyllä kausittaisia ja jos stressasin kovasti jostain, niin sekin vaikutti. Nykyään vauvan myötä oon kyllä niin väsyny, et saan kyllä nukuttua heti, eikä tarvi sängyssä kauaa pyöriä. :D
Å - Tästä ei tuu mitään muuta mieleen kuin ruotsin kieli, jossa oon ihan älyhuono! Mulle ei oo todellakaan luotu kielipäätä. :D
Ässä mix mehujää - Ihan sikahyvä mehujää! Näitä menikin viime kesänä paljon. :D
Öiset keskustelut - Miksi silloin on aina kovasti asiaa, kun pitäis alkaa nukkua? Yleensä nää keskustelut päättyy siihen et tuo toinen puolisko alkaa vastailla "joo,joo, hmmm, mmm, zzzzzzzzzz...." :D
sunnuntai 11. tammikuuta 2015
Jossain vaiheessa olisi tarkoitus tehdä kunnon asuntopostaus, mutta tällä hetkellä täällä on vielä niin keskeneräistä, ettei se onnistu. Muutimme tähän rivitalokolmioon lokakuun lopulla ja tärkeintä oli saada isoimmat huonekalut paikoilleen. Myimme jotain huonekalujamme ja kävimme shoppailemassa Ikeassa lisää. Jonkin verran aiomme täällä tehdä pintaremonttia ja monet asiat täällä hakevat paikkaansa. Olen mm. ehtinyt muuttaa makuuhuoneessamme järjestystä jo kolme kertaa, koska yritän etsiä järjestystä, joka olisi toimivin. Pöydillä olevat sisustustavarat eivät välttämättä ole niin hienosti esillä, koska nekin hakevat vielä paikkaansa. Taulut ja peilit puuttuvat seiniltä ja joistain valokuvakehyksistä puuttuu valokuvat ym, mutta pikku hiljaa, pikku hiljaa.
Tässä kuitenkin jotain yksityiskohtia kodistamme valokuvien kera. Pidän sisustuksessa valkoisen, ruskean ja beigen värimaailmasta. Tällä hetkellä tykkään sisustaa tähdillä, jota löytyy niin matoista, tyynyliinoista kuin edellisen asukkaan valitsemasta tapetistakin. Rottinki on myös yksi lempimateriaalistani ja sitä esiintyy erilaisissa koreissa ympäri asuntoa. Tykkään myös erilaisista sisustusesineistä, joissa on tekstejä, kuten tuo Candles -laatikko. Oon aika järjestelmällinen ihminen, joten esimerkiksi keittiössä pasta, spagetti, makaroni, riisi, kaurahiutaleet ja murot löytyvät sisustuselementteinä erilaisissa purkeissa. Purkittaisin varmaan kaikki mahdolliset, jos purkit mahtuis jonnekin. ;D Tuon viimeisen kuvan työpöytä on myös yksi lempparipaikoistani nykyään, sillä mulla ei ole moneen vuoteen ollut työpöytää tietokoneelle vaan oon ollut läppäri sylissä lähinnä sängyllä ja sohvalla ja ties missä. Kuvissa ei hirveästi näy, mutta tykkään myös sisustaa valokuvilla ja niitä löytyykin kodistamme erilaisista kehyksistä hyllyillä ja tauluissa.
maanantai 5. tammikuuta 2015
Tuossa joulun välipäivinä kävin alennusmyynneissä kiertelemässä tavoitteenani etsiä uusi talvitakki. Tällä kertaa en muuta edes katsellut, vaikka tarvetta kyllä olisi muillekin uusille vaatteille. Talvitakin ensimmäinen kriteeri oli, että se olisi musta tai tumma, sillä edellinen talvitakkini oli vaalea/beige ja siinä näkyi kaikki mahdollinen lika. Takki on ollut moneen kertaan pesussa, olen käyttänyt monia erilaisia tahranpoistoaineita, mutta tämä lika ei vain lähde hihoista pois. Toinen kriteerini talvitakille oli, että sen pitäisi olla malliltaan pitkä, sillä mikä sen inhottavampaa kuin kiskoa koko ajan takkia alemmas ja kun kyykistyy, niin näkyy puoli selkää. Mulla nimittäin on pitkä selkä ja jos takki istuu muuten hyvin, niin se usein on liian lyhyt. Kolmas kriteerini oli, että takista täytyy löytyä huppu ja neljäs kriteeri oli, että siinä täytyy olla sivulle päin menevät taskut, jotta niissä voi pitää käsiä ja lämmitellä niitä, mikäli ei ole ottanut lapasia mukaan. Viimeinen kriteeri koski hintaa, sillä halusin takin alle sadalla eurolla.
Kiersin Mick's:in ja Vero modan, mutta kummassakaan ei oikein ollut mieluisia takkeja. Vero modassa kokeilin yhtä mustaa takkia, mutta päätin vielä käydä katsomassa Vilan tarjonnan. Löysin Vilasta yhden mustan takin, mutta siitä ei enää ollut jäljellä mun kokoa. Näin vaaterekissä yhden tummansinisen takin hienolla vetoketjuyksityiskohdalla, mutta meinasin jättää takin kokeilematta, koska ajattelin sen näyttävän päällä ihan jätesäkiltä, kun siinä ei ollut mitään naruja/vyötä kiristämässä vyötärön kohdalta. Onneksi kokeilin kuitenkin, sillä se takki oli juuri täydellinen ja se täytti kaikki kriteerini! Takin sai sitä paitsi puoleen hintaan ja kun normaali hinta oli 149,90€, niin sain takin hintaan 74,95€!
Oletteko te tehneet löytöjä alennusmyynneistä? :)
Category: asut, muoti, ostokset
Uusi vuosi, uusi blogi ja uusi alku!
sunnuntai 4. tammikuuta 2015
Heipä hei ja tervetuloa uuteen blogiini! Yritän tehdä tästä tällaisen pienen esittelypostauksen, mutta en oikein tiedä mitä tänne kirjoittelisin. Oon 23-vuotias nuori nainen Etelä-Pohjanmaalta. Ammatiltani olen sosionomi, mutta tällä hetkellä olen äitiyslomalla. Rakastan sisustamista, musiikkia, leipomista ja vaatteita. Pidän erityisesti kirpputoreilla kiertämisestä. Vaikka blogissani keskityn lähinnä pinnallisiin ja positiivisiin asioihin, niin toivon teidän tietävän, että totta kai minunkin elämääni kuuluu vaikeuksia ja huonoja päiviä, vaikka en niistä blogissani kertoisikaan. :) Joitakin syvällisempiäkin postauksia saatan kirjoittaa ja ne löytää tulevaisuudessa "pohdinta" -kategorian alta.
Kirjoittelin aikasemmin blogia nimeltä My lullaby joku kolmisen vuotta, mutta poistin koko blogin. Aluksi ajattelin, etten tulisi enää takaisin blogimaailmaan, sillä se ahdisti, eikä inspiraatiota kirjoittamiseen/kuvaamiseen enää ollut. Kuitenkin tämän puolen vuoden aikana, kun olin blogimaailmasta pois, aloin saamaan inspiraatiota bloggaamiseen. Täytyy myöntää, että monesti oli todella ikävä bloggaamista ja myös siihen liittyvää valokuvausta. Eihän mulla enää ollut paikkaa, mihin julkaista valokuvia. Lisää valokuvausintoa nostatti myös joululahjaksi saamani uusi objektiivi järjestelmäkameraan. En ole ikinä kirjoittanut blogia vain pelkästään lukijoiden vuoksi (vaikka nekin tärkeitä ovat) vaan myös itseäni varten. Bloggaus on mulle itseilmaisun tapa, harrastus ja henkireikä. Mikäs sen kivempaa tällaiselle kotikissalle kuin harrastaa kotona omalla tietokoneella. ;)
Kaikista vaikeinta oli nimen keksiminen blogilleni. Tykkäsin edellisestä My lullaby nimestä, koska se kuvasi mielestäni hyvin lifestyleblogia olematta kuitenkaan mikään tavanomainen kuten "my diary", "my life" tms. En kuitenkaan halunnut laittaa samaakaan nimeä uudistetulle blogille joten tein sitten kompromissin; jotain uutta ja jotain vanhaa ja näin kehitin sitten Jenni's lullaby nimen (onpa luovaa!). Blogini kertoo siis minulle tärkeistä asioista, sillä lullaby tarkoittaa kehtolaulua. Toivon myös, että blogini voisi olla tuomassa lukijoille inspiraatiota ja positiivista mieltä.
Kategorioina blogissani ovat ainakin lifestyle, sisustus, musiikki, kirpputori, ostokset, muoti, päivän asu, reseptit, valokuvaus ja pohdinta.
Tervetuloa siis kehtolauluuni uudet ja vanhat lukijat! :)
Category: bloggaus, blogi, lifestyle, minä
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Kuukauden suosikit - Tammikuu
Uusi vuosi, uusi blogi ja uusi alku!
CopyRight © | Theme Designed By Hello Manhattan